
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 125 
                                                                 din 27 mai 2021
privind folosința cu titlu gratuit a Sălii de Sport ”Radu Voina” de către Federația Română de Fotbal Tenis și Asociația Club Sportiv Gombos Martial Arts Tg. Mureș, în vederea organizării și desfășurării etapei a IV-a din cadrul Campionatului Național de Fotbal Tenis masculin, seniori, în perioada 29 - 30 mai 2021
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 14.658/21.05.2021 şi la Consiliul Local Sighișoara cu nr. 14.940/25.05.2021, de referatul de aprobare, înregistrat cu nr. 14.657/21.05.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Clubul Sportiv Municipal Sighişoara cu nr. 145 din 13 mai 2021, prin care Federatia Română de Fotbal Tenis și Asociația Club Sportiv Gombos Martial Arts Tg. Mureș solicită punerea la dispoziție, cu titlu gratuit, a Sălii de Sport ,,Radu Voina”, în perioada 29 - 30 mai 2021, în vederea organizării și desfășurării etapei a IV-a din cadrul Campionatului Național de Fotbal Tenis masculin, seniori;

Având în vedere oportunitatea de a prezenta și a promova acest sport în rândul tineretului din municipiul nostru prin participarea la eveniment a componenților lotului național de fotbal-tenis al României, campioană europeană în anul 2017, precum și de a sprijinii organizarea și desfăşurarea etapei a IV-a din cadrul Campionatului Național de Fotbal Tenis masculin, seniori și a promovării sportului, în general;       

Având în vedere prevederile art. 858 - 870, art. 874 şi art. 875 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile art. 108 și ale art. 349 - 353 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 69/2000, Legea educaţiei fizice şi sportului, cu modificările şi completările ulterioare;
Având în vedere Raportul de specialitate al Clubului Sportiv Municipal Sighişoara cu nr. 165/20.05.2021, înregistrat la Municipiul Sighișoara cu nr. 14.655/21.05.2021, prin care se propune aprobarea folosinței cu titlu gratuit a Sălii de Sport ”Radu Voina” de către Federația Română de Fotbal Tenis și Asociația Club Sportiv Gombos Martial Arts Tg. Mureș, în vederea organizării și desfășurării etapei a IV-a din cadrul Campionatului Național de Fotbal Tenis masculin, seniori, în perioada 29 - 30 mai 2021;
Având în vedere avizele favorabile ale comisiilor de buget, socială și juridică;
În temeiul art. 129 (1) și (2) lit. „c” și „d”, (6) lit. „a”, (7) lit. „a” și „f” și (14), art. 139 (1) și (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                          H O T Ă R Ă Ş T E:

Art. 1. (1) Se aprobă folosința cu titlu gratuit a Sălii de Sport ,,Radu Voina” de către Federatia Română de Fotbal Tenis și Asociația Club Sportiv Gombos Martial Arts Tg. Mureș, în vederea organizării și desfășurării etapei a IV-a din cadrul Campionatului Național de Fotbal Tenis masculin, seniori, în  perioada 29 - 30 mai 2021.

(2) Asigurarea curățeniei la Sala de Sport „Radu Voina” este responsabilitatea Federatiei Române de Fotbal Tenis și Asociației Club Sportiv Gombos Martial Arts Tg. Mureș.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Clubul Sportiv Municipal Sighișoara, Federatia Română de Fotbal Tenis și Asociația Club Sportiv Gombos Martial Arts Tg. Mureș.
Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.org.ro. 

PREŞEDINTE DE ŞEDINŢĂ,

  

        Buzogany Erzsebet         
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Clubul Sportiv Municipal Sighișoara;
  1 ex. Federatia Română de Fotbal Tenis;

  1 ex. Asociația Club Sportiv Gombos Martial Arts Tg. Mureș.
10 ex.
B.A. 
